title: 2002 m. liepos 25 d. Europos Parlamento, Tarybos, Komisijos, Teisingumo Teismo, Audito Rūmų, Ekonomikos ir socialinių reikalų komiteto, Regionų komiteto ir Europos ombudsmeno sprendimas, įsteigiantis Europos Bendrijų personalo atrankos biurą

text:
Svarbus teisinis pranešimas

|

32002D0620

Oficialusis leidinys L 197 , 26/07/2002 p. 0053 - 0055

		Europos Parlamento, tarybos, komisijos, teisingumo teismo, audito rūmų, ekonomikos ir socialinių reikalų komiteto, regionų komiteto ir europos ombudsmeno Sprendimas2002 m. liepos 25 d.įsteigiantis Europos Bendrijų personalo atrankos biurą(2002/620/EB)EUROPOS PARLAMENTAS, EUROPOS SĄJUNGOS TARYBA, EUROPOS KOMISIJA, TEISINGUMO TEISMAS, AUDITO RŪMAI, EKONOMIKOS IR SOCIALINIŲ REIKALŲ KOMITETAS, REGIONŲ KOMITETAS IR EUROPOS OMBUDSMENAS,atsižvelgdami į Europos Bendrijų pareigūnų tarnybos nuostatus ir į kitų Europos Bendrijų tarnautojų įdarbinimo sąlygas, nustatytas Tarybos reglamente (EEB, Euratomas, EAPB) Nr. 259/68 [1], su paskutiniais pakeitimais, padarytais Reglamentu (EB, EAPB, Euratomas) Nr. 490/2002 [2], ypač į minėtų Tarnybos nuostatų 2 straipsnio trečiąją dalį,atsižvelgdami į Tarnybos nuostatų komiteto nuomonę,kadangi:(1) Norint veiksmingai ir ekonomiškai naudoti išteklius, Europos Bendrijoms tarnausiančių pareigūnų ir kitų tarnautojų atrankos priemonės turėtų būti patikėtos bendrai tarpinstitucinei įstaigai.(2) Tokiu būdu įsteigtos tarpinstitucinės įstaigos užduotimi būtų sudaryti iš atvirame konkurse dalyvaujančių kandidatų rezervo sąrašus, kurie atitiktų kiekvienos institucijos nustatytus poreikius ir neprieštarautų Tarnybos nuostatams, o sprendimą dėl laimėjusių kandidatų paskyrimo priimtų kiekviena skiriančioji institucija.(3) Ši tarpinstitucinė įstaiga taip pat galėtų tomis pačiomis sąlygomis padėti institucijoms, įstaigoms, biurams bei agentūroms, kurie yra įsteigti šia Sutartimi ar sutinkamai su ja, vykdyti jų vidaus konkursus ir kitų tarnautojų atranką,NUSPRENDĖ:1 straipsnisĮsteigimasŠiuo sprendimu yra įsteigiamas Europos Bendrijų personalo atrankos biuras (toliau – Biuras).2 straipsnisĮgaliojimai1. Biuro kompetencijai yra priskirta vykdyti atranką, kurios vykdymas pagal Tarnybos nuostatų 30 straipsnio pirmąją dalį ir pagal šių nuostatų III priedą yra galimas šį sprendimą pasirašiusių institucijų skiriantiesiems pareigūnams. Tiktai išimtiniais atvejais, ir Biurui pritarus, institucijos pačios gali rengti atvirus konkursus, tam, kad apsirūpintų aukštos specializacijos personalu, atsižvelgdamos į savo poreikius.2. Kai šio straipsnio 1 dalyje nurodyta teisė yra suteikta institucijų, įstaigų, biurų arba agentūrų, įsteigtų Sutartimi ar remiantis ja, skiriančiajam pareigūnui, Biuras gali įgyvendinti šiuos įgalinimus pastarojo prašymu.3. Sprendimą paskirti konkursą laimėjusius kandidatus priima Europos Parlamento, Tarybos, Komisijos, Teisingumo Teismo, Audito Rūmų, Ekonomikos ir socialinių reikalų komiteto, Regionų komiteto ir Europos Ombudsmeno ir bet kurių Sutarties arba pagal ją įsteigtų institucijų, įstaigų, biurų arba agentūrų, kurios perdavė savo teises Biurui arba prašė jo paslaugų, skiriantysis pareigūnas.3 straipsnisPareigos1. Atsižvelgdamas į 2 straipsnyje minimų skiriančiųjų institucijų prašymą, Biuras sudaro rezervo sąrašus iš atvirame konkurse dalyvaujančių kandidatų, kaip tai numatyta Tarnybos nuostatų 30 straipsnio pirmoje pastraipoje ir laikantis jų III priedo reikalavimų.2. Biuras padeda institucijoms, įstaigoms, biurams bei agentūroms, įsteigtiems šia Sutartimi ar sutinkamai su ja, vykdyti jų vidaus konkursus ir kitokią tarnautojų atranką.4 straipsnisPrašymai, skundai ir sprendimų apskundimasPagal Tarnybos nuostatų 91a straipsnį, prašymai ir skundai, susiję su šio sprendimo 2 straipsnio 1 ir 2 dalyse numatytų teisių vykdymu, pateikiami Biurui. Visi apeliaciniai skundai dėl šiais klausimais priimtų sprendimų pateikiami Komisijai.5 straipsnisĮgyvendinimasEuropos Parlamento, Tarybos ir Komisijos Generaliniai Sekretoriai, Teisingumo Teismo sekretorius, Audito Rūmų, Ekonomikos ir socialinių reikalų komiteto bei Regionų komiteto Generaliniai Sekretoriai ir Europos Ombudsmeno atstovas bendrai susitarę imasi reikalingų priemonių šiam sprendimui įgyvendinti.6 straipsnisĮsigaliojimasŠis sprendimas įsigalioja jo paskelbimo Europos Bendrijų oficialiajame leidinyje dieną.Europos Parlamento varduPirmininkasPatrick CoxTarybos varduPirmininkasJaume Matas i PalouKomisijos varduRomano ProdiPirmininkasTeisingumo Teismo varduPirmininkasGil Carlos Rodríguez IglesiasAudito Rūmų varduPirmininkasJuan Manuel Fabra VallésEkonomikos ir socialinių reikalų komiteto varduPirmininkasG. FrerichsRegionų komiteto varduPirmininkasSir Albert BoreEuropos OmbudsmenasJacob Söderman[1] OL L 56, 1968 3 4, p. 1.[2] OL L 77, 2002 3 20, p. 1.--------------------------------------------------


title: 2010/566/ES: 2010 m. rugpjūčio 3 d. ES ir Alžyro asociacijos Tarybos sprendimas Nr. 1/2010, kuriuo iš dalies keičiama Europos ir Viduržemio jūros regiono šalių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, 6 protokolo dėl sąvokos „produktų kilmė“ apibrėžimo ir administracinio bendradarbiavimo metodų 15 straipsnio 7 dalis

text:
22.9.2010

               LT

               Europos Sąjungos oficialusis leidinys

               L 248/64

         ES IR ALŽYRO ASOCIACIJOS TARYBOS SPRENDIMAS Nr. 1/2010
   2010 m. rugpjūčio 3 d.
   kuriuo iš dalies keičiama Europos ir Viduržemio jūros regiono šalių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, 6 protokolo dėl sąvokos „produktų kilmė“ apibrėžimo ir administracinio bendradarbiavimo metodų 15 straipsnio 7 dalis
   (2010/566/ES)
   ASOCIACIJOS TARYBA,
   atsižvelgdama į Europos ir Viduržemio jūros regiono šalių susitarimą, įsteigiantį Europos bendrijos bei jos valstybių narių ir Alžyro Liaudies Demokratinės Respublikos asociaciją, ypač į jo 6 protokolo 39 straipsnį,
   kadangi:

               (1)

               Europos ir Viduržemio jūros regiono šalių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją (1) (toliau – Susitarimas), 6 protokolo (2) 15 straipsnio 7 dalyje leidžiama tam tikromis sąlygomis grąžinti muitus ar lygiaverčio poveikio mokėjimus arba atleisti nuo jų iki 2009 m. gruodžio 31 d.

               (2)

               Siekdamos užtikrinti aiškumą, ilgalaikį ekonomikos nuspėjamumą ir teisinį tikrumą ekonominės veiklos vykdytojams, Susitarimo šalys susitarė pratęsti Susitarimo 6 protokolo 15 straipsnio 7 dalyje numatytą taikymo laikotarpį trejiems metams nuo 2010 m. sausio 1 d.

               (3)

               Be to, šiuo metu Alžyre taikomos muitų normos turėtų būti pakoreguotos, siekiant jas suderinti su dabartinėmis Europos Sąjungoje taikomomis muitų normomis.

               (4)

               Todėl Susitarimo 6 protokolas turėtų būti atitinkamai iš dalies pakeistas.

               (5)

               Kadangi Susitarimo 6 protokolo 15 straipsnio 7 dalis nebetaikoma nuo 2009 m. gruodžio 31 d., šis sprendimas turėtų būti taikomas nuo 2010 m. sausio 1 d.,

         PRIĖMĖ ŠĮ SPRENDIMĄ:
   1 straipsnis
   Europos ir Viduržemio jūros regiono šalių susitarimo, įsteigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, 6 protokolo dėl sąvokos „produktų kilmė“ apibrėžimo ir administracinio bendradarbiavimo metodų 15 straipsnio 7 dalis pakeičiama taip:

      „7.   Nepaisant 1 dalies nuostatų, Alžyras gali taikyti muitų ar lygiaverčio poveikio mokėjimų grąžinimą arba atleidimą nuo jų, koks yra taikomas kilmės statuso neturinčioms medžiagoms, naudojamoms kilmės statusą turinčių produktų gamyboje, išskyrus produktus, nurodytus Suderintos sistemos 1–24 skirsniuose, laikydamasis tokių nuostatų:

                  a)

                  už produktus, nurodytus Suderintos sistemos 25–49 ir 64–97 skirsniuose, paliekama 4 % muito norma arba mažesnė norma, taikoma Alžyre;

                  b)

                  už produktus, nurodytus Suderintos sistemos 50–63 skirsniuose, paliekama 8 % muito norma arba mažesnė norma, taikoma Alžyre.

            Ši dalis taikoma iki 2012 m. gruodžio 31 d. ir vėliau bendru susitarimu gali būti persvarstyta.“.

   2 straipsnis
   Šis sprendimas įsigalioja jo priėmimo dieną.
   Jis taikomas nuo 2010 m. sausio 1 d.

      Priimta Briuselyje 2010 m. rugpjūčio 3 d.

            ES ir Alžyro asociacijos tarybos vardu

            Pirmininkė

         C. ASHTON

      (1)  OL L 265, 2005 10 10, p. 2.

      (2)  OL L 297, 2007 11 15, p. 3.


title: 2015 m. liepos 7 d. Politinio ir saugumo komiteto sprendimas (BUSP) 2015/1129, kuriuo pratęsiamas Europos Sąjungos policijos misijos Palestinos teritorijose (EUPOL COPPS) vadovo įgaliojimų terminas (EUPOL COPPS/2/2015)

text:
11.7.2015

               LT

               Europos Sąjungos oficialusis leidinys

               L 184/17

         POLITINIO IR SAUGUMO KOMITETO SPRENDIMAS (BUSP) 2015/1129
   2015 m. liepos 7 d.
   kuriuo pratęsiamas Europos Sąjungos policijos misijos Palestinos teritorijose (EUPOL COPPS) vadovo įgaliojimų terminas (EUPOL COPPS/2/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. liepos 3 d. Tarybos sprendimą 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (1), ypač į jo 9 straipsnio 1 dalį,
   atsižvelgdamas į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               pagal Sprendimo 2013/354/BUSP 9 straipsnio 1 dalį Politinis ir saugumo komitetas (toliau – PSK) yra įgaliotas pagal Sutarties 38 straipsnio trečią pastraipą priimti atitinkamus sprendimus Europos Sąjungos policijos misijos Palestinos teritorijose (EUPOL COPPS) politinės kontrolės vykdymo ir strateginio vadovavimo jai tikslu, be kita ko, sprendimą paskirti misijos vadovą;

               (2)

               2015 m. vasario 17 d. PSK priėmė Sprendimą (BUSP) 2015/381 (2), kuriuo Rodolphe MAUGET skiriamas EUPOL COPPS misijos vadovu nuo 2015 m. vasario 16 d. iki 2015 m. birželio 30 d.;

               (3)

               2015 m. liepos 2 d. Taryba priėmė Sprendimą (BUSP) 2015/1064 (3), kuriuo pratęsiamas EUPOL COPPS įgaliojimų terminas nuo 2015 m. liepos 1 d. iki 2016 m. birželio 30 d.;

               (4)

               Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUPOL COPPS misijos vadovo Rodolphe MAUGET įgaliojimų terminą nuo 2015 m. liepos 1 d. iki 2016 m. birželio 30 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos policijos misijos Palestinos teritorijose (EUPOL COPPS) vadovo Rodolphe MAUGET įgaliojimų terminas pratęsiamas iki 2016 m. birželio 30 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2015 m. liepos 1 d.

      Priimta Briuselyje 2015 m. liepos 7 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 185, 2013 7 4, p. 12.

      (2)  2015 m. vasario 17 d. Politinio ir saugumo komiteto sprendimas (BUSP) 2015/381 dėl Europos Sąjungos policijos misijos Palestinos teritorijose vadovo skyrimo (EUPOL COPPS) (EUPOL COPPS/1/2015) (OL L 64, 2015 3 7, p. 37).

      (3)  2015 m. liepos 2 d. Tarybos sprendimas (BUSP) 2015/1064, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 174, 2015 7 3, p. 21).


title: 2013 m. spalio 24 d. Tarybos sprendimas 2013/527/BUSP, kuriuo iš dalies keičiami ir pratęsiami Europos Sąjungos specialiojo įgaliotinio Afrikos Kyšulyje įgaliojimai

text:
26.10.2013

               LT

               Europos Sąjungos oficialusis leidinys

               L 284/23

         TARYBOS SPRENDIMAS 2013/527/BUSP
   2013 m. spalio 24 d.
   kuriuo iš dalies keičiami ir pratęsiami Europos Sąjungos specialiojo įgaliotinio Afrikos Kyšulyje įgaliojimai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. gruodžio 8 d. Taryba priėmė Sprendimą 2011/819/BUSP (1), kuriuo paskyrė Alexander RONDOS Europos Sąjungos specialiuoju įgaliotiniu (toliau – ES specialusis įgaliotinis) Afrikos Kyšulyje. ES specialiojo įgaliotinio įgaliojimai baigiasi 2013 m. spalio 31 d.;

               (2)

               2010 m. rugpjūčio 11 d. Taryba priėmė Sprendimą 2010/450/BUSP (2), kuriuo Rosalind MARSDEN paskirta Europos Sąjungos specialiąja įgaliotine (toliau – ES specialusis įgaliotinis) Sudane. ES specialiojo įgaliotinio įgaliojimai baigiasi 2013 m. spalio 31 d.;

               (3)

               ES specialiojo įgaliotinio Afrikos Kyšulyje Alexander RONDOS įgaliojimai turėtų būti išplėsti, kad apimtų Sudano ir Pietų Sudano elementus, ir pratęsti dar vienam 12 mėnesių laikotarpiui;

               (4)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   1.   ES specialiojo įgaliotinio Afrikos Kyšulyje Alexander RONDOS įgaliojimai pratęsiami iki 2014 m. spalio 31 d. ES specialiojo įgaliotinio įgaliojimų terminas gali būti nutrauktas anksčiau, jei Taryba, remdamasi Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu, priims tokį sprendimą.
   2.   ES specialiojo įgaliotinio įgaliojimų vykdymo tikslais Afrikos Kyšulys apibrėžiamas kaip apimantis Džibučio Respubliką, Eritrėjos Valstybę, Etiopijos Federacinę Demokratinę Respubliką, Kenijos Respubliką, Somalio Federacinę Respubliką, Sudano Respubliką, Pietų Sudano Respubliką ir Ugandos Respubliką. Spręsdamas klausimus, turinčius platesnį poveikį regionų lygiu, ES specialusis įgaliotinis atitinkamai bendradarbiauja su šalimis ir regioniniais subjektais, nepriklausančiais Afrikos Kyšuliui.
   2 straipsnis
   Politikos tikslai
   1.   ES specialiojo įgaliotinio įgaliojimai grindžiami Sąjungos politikos tikslais, susijusiais su Afrikos Kyšuliu, kurie išdėstyti 2011 m. lapkričio 14 d. priimtoje strateginėje programoje ir atitinkamose Tarybos išvadose ir kuriais siekiama aktyviai prisidėti prie veiksmų regioniniu ir tarptautiniu lygiu siekiant taikaus sambūvio ir ilgalaikės taikos, saugumo ir vystymosi šio regiono šalyse ir tarp jų. ES specialusis įgaliotinis taip pat siekia gerinti įvairialypio Sąjungos vykdomo bendradarbiavimo Afrikos Kyšulyje kokybę, stiprinti jo intensyvumą, poveikį ir matomumą.
   2.   Sąjungos politikos tikslai, inter alia, apima:

               a)

               tolesnį Somalio stabilizavimą, visų pirma vertinant regiono perspektyvos aspektu;

               b)

               taikų Sudano ir Pietų Sudano, kaip dviejų perspektyvių ir klestinčių valstybių, turinčių patikimų ir atskaitingų politinių struktūrų, sambūvį;

               c)

               siekį išspręsti šiuo metu vykstančius konfliktus ir išvengti galimų konfliktų tarp regiono šalių arba jų viduje;

               d)

               paramą politiniam, saugumo ir ekonominiam regionų bendradarbiavimui.

         3 straipsnis
   Įgaliojimai
   1.   Kad būtų pasiekti su Afrikos Kyšuliu susiję Sąjungos politikos tikslai, ES specialiajam įgaliotiniui suteikiami šie įgaliojimai:

               a)

               siekiant įgyvendinti Sąjungos politikos tikslus ir prisidėti prie to, kad būtų geriau suvokiamas Sąjungos vaidmuo regione, bendradarbiauti su visais suinteresuotaisiais regiono subjektais, vyriausybėmis, regioninės valdžios institucijomis, tarptautinėmis ir regioninėmis organizacijomis, pilietine visuomene ir diasporomis;

               b)

               prireikus atstovauti Sąjungai atitinkamuose tarptautiniuose forumuose ir užtikrinti Sąjungos paramos krizių valdymui, konfliktų sprendimui ir prevencijai matomumą;

               c)

               skatinti ir remti veiksmingą politinį ir saugumo srities bendradarbiavimą bei ekonominę integraciją regione, pasitelkiant Sąjungos partnerystę su Afrikos Sąjunga (AS) ir subregioninėmis organizacijomis, visų pirma Tarpvyriausybine vystymo institucija (IGAD);

               d)

               stebėti politinius pokyčius regione ir prisidėti prie Sąjungos politikos regiono atžvilgiu vystymo, įskaitant kiek tai susiję su Somaliu, Sudanu, Pietų Sudanu, Etiopijos ir Eritrėjos sienos problema, taip pat Alžyro susitarimo įgyvendinimu, Nilo baseino iniciatyvos vykdymo klausimu bei kitais susirūpinimą keliančiais klausimais regione, kurie daro poveikį jo saugumui, stabilumui ir gerovei;

               e)

               Somalio klausimu, glaudžiai bendradarbiaujant su ES specialiuoju pasiuntiniu Somaliui ir atitinkamais regioniniais bei tarptautiniais partneriais, be kita ko Jungtinių Tautų Generalinio Sekretoriaus specialiuoju įgaliotiniu Somaliui ir Afrikos Sąjunga, aktyviai prisidėti prie veiksmų ir iniciatyvų, kuriais siekiama tolesnio Somalio stabilizavimo ir tvarkos po pereinamojo laikotarpio įgyvendinimo, ypatingą dėmesį skiriant tam, kad būtų siekiama suderinto ir nuoseklaus tarptautinio požiūrio Somalio klausimu, užmezgant gerus kaimyniškus santykius ir remiant saugumo sektoriaus vystymą Somalyje, be kita ko, pasitelkiant Europos Sąjungos karinę misiją siekiant prisidėti prie Somalio saugumo pajėgų mokymo (EUTM Somalia), operaciją EUNAVFOR Atalanta, EUCAP NESTOR bei Sąjungai toliau remiant Afrikos Sąjungos misiją Somalyje (AMISOM), glaudžiai bendradarbiaujant su valstybėmis narėmis;

               f)

               Sudano ir Pietų Sudano klausimu, glaudžiai bendradarbiaujant su atitinkamų Sąjungos delegacijų vadovais, prisidėti prie Sąjungos politikos Sudano bei Pietų Sudano atžvilgiu nuoseklumo ir veiksmingumo bei remti jų taikų sambūvį, visų pirma įgyvendinant Adis Abebos susitarimus ir išsprendžiant neišspręstus su Visapusišku taikos susitarimu susijusius klausimus, įskaitant Abjėjų, randant vykstančių konfliktų, visų pirma Darfūro, Pietų Kordofano ir Mėlynojo Nilo provincijose, politinius sprendimus, užtikrinant institucijų kūrimą Pietų Sudane ir nacionalinį susitaikymą. Šiuo klausimu ES specialusis įgaliotinis prisidės, kad būtų siekiama nuoseklaus tarptautinio požiūrio, glaudžiai bendradarbiaujant su Afrikos Sąjunga, visų pirma su AS aukšto lygio įgyvendinimo komisija Sudane, Jungtinėmis Tautomis (JT) ir kitais pagrindiniais regioniniais bei tarptautiniais suinteresuotaisiais subjektais;

               g)

               atidžiai stebėti tarpvalstybinius iššūkius, kurie turi įtakos Afrikos Kyšuliui, įskaitant terorizmą, radikalėjimą, laivybos saugumą ir piratavimą, organizuotą nusikalstamumą, ginklų kontrabandą, pabėgėlių ir migracijos srautus, taip pat humanitarinių krizių politines ir saugumo pasekmes;

               h)

               sudaryti galimybes teikti humanitarinę pagalbą visame regione;

               i)

               prisidėti įgyvendinant Tarybos sprendimą 2011/168/BUSP (3) ir Sąjungos žmogaus teisių politiką bendradarbiaujant su ES specialiuoju įgaliotiniu žmogaus teisių klausimais, įskaitant Sąjungos gaires dėl žmogaus teisių, visų pirma ES gaires dėl vaikų ir ginkluoto konflikto, taip pat dėl smurto prieš moteris ir mergaites ir kovos su visų formų moterų ir mergaičių diskriminacija, ir Sąjungos politiką, susijusią su JT Saugumo Tarybos (JT ST) rezoliucija 1325 (2000) dėl moterų, taikos ir saugumo, be kita ko, vykdant pokyčių stebėseną ir teikiant ataskaitas apie juos bei rengiant rekomendacijas šioje srityje.

         2.   Vykdydamas savo įgaliojimus, ES specialusis įgaliotinis, inter alia:

               a)

               konsultuoja ir teikia ataskaitas Sąjungos pozicijos tarptautiniuose forumuose, kai reikia, nustatymo klausimu, siekdamas aktyviai skatinti, kad Sąjungoje būtų laikomasi visapusiško politikos požiūrio dėl Afrikos Kyšulio;

               b)

               nuolat stebi visą Sąjungos veiklą.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu ir per šį komitetą ES specialusis įgaliotinis bendrauja su Taryba. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nepažeisdamas vyriausiojo įgaliotinio kompetencijos.
   3.   ES specialusis įgaliotinis savo veiklą glaudžiai koordinuoja su Europos išorės veiksmų tarnyba (toliau – EIVT) ir jos atitinkamais padaliniais, Sąjungos delegacijomis regione ir Komisija.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu nuo 2013 m. lapkričio 1 d. iki 2014 m. spalio 31 d. susijusioms išlaidoms padengti skiriama orientacinė finansavimo suma yra 2 720 000 EUR.
   2.   Tos išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis yra atsakingas už darbuotojų grupės sudarymą neviršijant savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos ir saugumo srityse, kaip reikalaujama įgaliojimuose. ES specialusis įgaliotinis laiku ir reguliariai praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Tokiems komandiruotiems darbuotojams atlyginimą moka atitinkamai ta valstybė narė, Sąjungos institucija arba EIVT. ES specialiajam įgaliotiniui taip pat gali būti priskirti valstybių narių į Sąjungos institucijas arba EIVT komandiruoti ekspertai. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, siunčiančiajai Sąjungos institucijai ar EIVT ir vykdo savo pareigas bei veikia ES specialiojo įgaliotinio įgaliojimų labui.
   4.   ES specialiojo įgaliotinio personalas bendrai įkuriamas kartu su atitinkamais EIVT padaliniais ar Sąjungos delegacijomis siekiant prisidėti prie jų atitinkamų veiksmų suderinamumo ir nuoseklumo.
   7 straipsnis
   ES specialiojo įgaliotinio ir ES specialiojo įgaliotinio personalo privilegijos ir imunitetai
   Su priimančiosiomis šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių misijų įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir EIVT tuo tikslu suteikia visą būtiną paramą.
   8 straipsnis
   ES įslaptintos informacijos saugumas
   ES specialusis įgaliotinis ir ES specialiojo įgaliotinio darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2011/292/ES (4).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija, EIVT ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su bet kokia reikiama informacija.
   2.   Prireikus Sąjungos delegacijos regione ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso tiesiogiai jam pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, grindžiamą EIVT gairėmis, kuriame numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą, ir numatomas misijos nenumatytų atvejų planas bei evakuacijos planas;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų ES specialiojo įgaliotinio grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui, ir Komisijai būtų raštu teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   1.   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos rašytinės ataskaitos platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai. Vadovaujantis Sutarties 36 straipsniu ES specialusis įgaliotinis gali dalyvauti informuojant Europos Parlamentą.
   2.   Derindamas su Sąjungos delegacijomis regione, ES specialusis įgaliotinis teikia ataskaitas dėl geriausių Sąjungos iniciatyvų įgyvendinimo būdų, pavyzdžiui, dėl Sąjungos indėlio į reformas, įskaitant atitinkamų Sąjungos vykdomų vystymo projektų politinius aspektus.
   12 straipsnis
   Koordinavimas
   1.   ES specialusis įgaliotinis prisideda prie Sąjungos veiksmų vieningumo, suderinamumo ir efektyvumo ir padeda užtikrinti, kad visos Sąjungos priemonių ir valstybių narių veiksmų būtų imamasi suderintai, kad būtų pasiekti Sąjungos politikos tikslai. ES specialiojo įgaliotinio veikla derinama su Sąjungos delegacijų ir Komisijos bei su kitų tame regione veikiančių ES specialiųjų įgaliotinių veikla, visų pirma su ES specialiojo įgaliotinio Afrikos Sąjungoje ir ES specialaus pasiuntinio Somalyje veikla. ES specialusis įgaliotinis reguliariai informuoja valstybių narių misijas ir Sąjungos delegacijas regione.
   2.   Vietos lygiu glaudus ryšys palaikomas su Sąjungos delegacijų vadovais ir valstybių narių misijų vadovais. Jie deda visas pastangas, kad padėtų ES specialiajam įgaliotiniui vykdyti savo įgaliojimus. ES specialusis įgaliotinis, glaudžiai derindamas veiklą su atitinkamomis Sąjungos delegacijomis, teikia vietos politines gaires operacijos EU NAVFOR Atalanta pajėgų vadui, misijos EUTM Somalia vadui, projekto EUCAP NESTOR vadovui ir EUAVSEC Pietų Sudane vadovui. Prireikus ES specialusis įgaliotinis, ES operacijų vadas ir civilinis operacijų vadas konsultuojasi vienas su kitu.
   3.   ES specialusis įgaliotinis glaudžiai bendradarbiauja su atitinkamų šalių valdžios institucijomis, JT, AS, IGAD, kitais nacionaliniais, regioniniais ir tarptautiniais suinteresuotaisiais subjektais, taip pat su regiono pilietine visuomene.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Iki 2014 m. balandžio mėn. pabaigos ES specialusis įgaliotinis pateikia Tarybai, vyriausiajam įgaliotiniui ir Komisijai pažangos ataskaitą, o pasibaigus įgaliojimų terminui – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2013 m. spalio 24 d.

            Tarybos vardu

            Pirmininkas

         L. LINKEVIČIUS

      (1)  2011 m. gruodžio 8 d. Tarybos sprendimas 2011/819/BUSP, kuriuo skiriamas Europos Sąjungos specialusis įgaliotinis Afrikos Kyšulyje (OL L 327, 2011 12 9, p. 62).

      (2)  2010 m. rugpjūčio 11 d. Tarybos sprendimas 2010/450/BUSP, kuriuo skiriamas Europos Sąjungos specialusis įgaliotinis Sudane (OL L 211, 2010 8 12, p. 42).

      (3)  2011 m. kovo 21 d. Tarybos sprendimas 2011/168/BUSP dėl Tarptautinio baudžiamojo teismo, kuriuo panaikinama Bendroji pozicija 2003/444/BUSP (OL L 76, 2011 3 22, p. 56).

      (4)  2011 m. kovo 31 d. Tarybos sprendimas 2011/292/ES dėl ES įslaptintos informacijos apsaugai užtikrinti skirtų saugumo taisyklių (OL L 141, 2011 5 27, p. 17).


title: 2014/229/ES: 2009 m. spalio 27 d. Tarybos sprendimas dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo pasirašymo

text:
26.4.2014

               LT

               Europos Sąjungos oficialusis leidinys

               L 125/16

         TARYBOS SPRENDIMAS
   2009 m. spalio 27 d.
   dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo pasirašymo

      (2014/229/ES)

   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 ir 181 straipsnius kartu su 300 straipsnio 2 dalimi,
   atsižvelgdama į Komisijos pasiūlymą,
   kadangi:

               (1)

               2004 m. lapkričio 25 d. Taryba įgaliojo Komisiją derėtis dėl Pagrindų susitarimo dėl partnerystės ir bendradarbiavimo (toliau – Susitarimas) su Indonezijos Respublika.

               (2)

               Susitarimas turėtų būti pasirašytas su sąlyga, kad jis gali būti sudarytas vėliau,

         NUSPRENDĖ:
   1 straipsnis
   Bendrijos vardu patvirtinamas Europos bendrijos bei jos valstybių narių ir Indonezijos Respublikos pagrindų susitarimo dėl visapusiškos partnerystės ir bendradarbiavimo pasirašymas su sąlyga, kad bus priimtas Tarybos sprendimas dėl minėto Susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Bendrijos vardu pasirašyti Susitarimą.

      Priimta Liuksemburge 2009 m. spalio 27 d.

            Tarybos vardu

            Pirmininkas

         C. BILDT


title: 2014/115/ES: 2013 m. gruodžio 2 d. Tarybos sprendimas dėl Protokolo, kuriuo iš dalies keičiama Sutartis dėl viešųjų pirkimų, sudarymo

text:
7.3.2014

               LT

               Europos Sąjungos oficialusis leidinys

               L 68/1

      TARYBOS SPRENDIMAS

   2013 m. gruodžio 2 d.
   dėl Protokolo, kuriuo iš dalies keičiama Sutartis dėl viešųjų pirkimų, sudarymo
   (2014/115/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               1999 m. sausio mėn. buvo pradėtos derybos dėl PPO sutarties dėl viešųjų pirkimų (toliau – 1994 m. SVP) peržiūros, remiantis 1994 m. SVP XXIV straipsnio 7 dalies b ir c punktais;

               (2)

               derybas vedė Komisija, konsultuodamasi su specialiu komitetu, įsteigtu pagal Sutarties dėl Europos Sąjungos veikimo 207 straipsnio 3 dalį;

               (3)

               2011 m. gruodžio 15 d. 1994 m. SVP Šalys ministrų lygmeniu pasiekė politinį susitarimą dėl derybų rezultatų. Tas politinis susitarimas patvirtintas 2012 m. kovo 30 d. SVP komitetui priėmus sprendimą dėl derybų rezultatų. Tuo sprendimu, kuris apima Protokolą, kuriuo iš dalies keičiama Sutartis dėl viešųjų pirkimų (toliau – Protokolas), 1994 m. SVP Šalys patvirtino Protokolo tekstą ir pateikė jį joms patvirtinti;

               (4)

               Protokolas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Protokolas, kuriuo iš dalies keičiama Sutartis dėl viešųjų pirkimų.
   Protokolo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu deponuoti patvirtinimo dokumentą, kaip nustatyta Protokolo 3 dalyje ir 1994 m. SVP XXIV straipsnio 9 dalyje, siekiant išreikšti Sąjungos sutikimą laikytis Protokolo (1).
   3 straipsnis
   Protokolas nėra aiškinamas kaip suteikiantis teises ar nustatantis prievoles, kuriomis būtų galima tiesiogiai remtis Sąjungos ar valstybių narių teismuose.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 2 d.

            Tarybos vardu

            Pirmininkas

         E. GUSTAS

      (1)  Protokolo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2016 m. balandžio 28 d. Europos Parlamento sprendimas (ES) 2016/1521 dėl Europos žuvininkystės kontrolės agentūros 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/250

         EUROPOS PARLAMENTO SPRENDIMAS (ES) 2016/1521
   2016 m. balandžio 28 d.
   dėl Europos žuvininkystės kontrolės agentūros 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos žuvininkystės kontrolės agentūros 2014 finansinių metų galutines metines finansines ataskaitas,

               —

               atsižvelgdamas į Audito Rūmų ataskaitą dėl Europos žuvininkystės kontrolės agentūros 2014 finansinių metų metinių finansinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0081/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2005 m. balandžio 26 d. Tarybos reglamentą (EB) Nr. 768/2005, įsteigiantį Bendrijos žuvininkystės kontrolės agentūrą ir iš dalies keičiantį Reglamentą (EEB) Nr. 2847/93, nustatantį bendros žuvininkystės politikos kontrolės sistemą (4), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Žuvininkystės komiteto nuomonę (A8–0104/2016),

               1.

               pažymi, kad Europos žuvininkystės kontrolės agentūros galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Europos žuvininkystės kontrolės agentūros 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Europos žuvininkystės kontrolės agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 151.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 128, 2005 5 21, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2016 m. balandžio 21 d. Tarybos sprendimas (ES, Euratomas) 2016/641, kuriuo skiriamas Europos ekonomikos ir socialinių reikalų komiteto Vokietijos Federacinės Respublikos pasiūlytas narys

text:
23.4.2016

               LT

               Europos Sąjungos oficialusis leidinys

               L 108/33

         TARYBOS SPRENDIMAS (ES, Euratomas) 2016/641
   2016 m. balandžio 21 d.
   kuriuo skiriamas Europos ekonomikos ir socialinių reikalų komiteto Vokietijos Federacinės Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Vokietijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.;

               (2)

               pasibaigus Egbert BIERMANN kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas Dr. Norbert KLUGE, Leiter der Abteilung Mitbestimmungsförderung der Hans-Böckler -Stiftung.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. balandžio 21 d.

            Tarybos vardu

            Pirmininkas

         G.A. VAN DER STEUR

      (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

      (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


title: 2011 m. gruodžio 8 d. Tarybos sprendimas 2011/819/BUSP, kuriuo skiriamas Europos Sąjungos specialusis įgaliotinis Afrikos Kyšulyje

text:
9.12.2011

               LT

               Europos Sąjungos oficialusis leidinys

               L 327/62

         TARYBOS SPRENDIMAS 2011/819/BUSP
   2011 m. gruodžio 8 d.
   kuriuo skiriamas Europos Sąjungos specialusis įgaliotinis Afrikos Kyšulyje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               yra poreikis, kad Sąjunga regioniniu lygiu reaguotų į sudėtingas ir tarpusavyje susijusias problemas Afrikos Kyšulio regione;

               (2)

               Alexander RONDOS turėtų būti skiriamas Europos Sąjungos specialiuoju įgaliotiniu (toliau – ES specialusis įgaliotinis) Afrikos kyšulyje laikotarpiui nuo 2012 m. sausio 1 d. iki 2012 m. birželio 30 d.;

               (3)

               ES specialusis įgaliotinis vykdys įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   Laikotarpiui nuo 2012 m. sausio 1 d. iki 2012 m. birželio 30 d. Europos Sąjungos specialiuoju įgaliotiniu (toliau – ES specialusis įgaliotinis) Afrikos Kyšulyje skiriamas Alexander RONDOS. ES vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu Tarybai priėmus sprendimą, ES specialiojo įgaliotinio įgaliojimų terminas gali būti pratęstas arba nutrauktas anksčiau.
   ES specialiojo įgaliotinio įgaliojimų vykdymo tikslais Afrikos Kyšulys apibrėžiamas kaip apimantis Džibučio Respubliką, Eritrėją, Etiopijos Federacinę Demokratinę Respubliką, Kenijos Respubliką, Somalį, Sudano Respubliką, Pietų Sudano Respubliką ir Ugandos Respubliką. Spręsdamas klausimus, turinčius platesnį poveikį regionų lygiu, ES specialusis įgaliotinis atitinkamai bendradarbiaus su šalimis ir regioniniais subjektais, nepriklausančiais Afrikos Kyšuliui.
   Atsižvelgiant į tai, kad dėl tarpusavyje susijusių problemų, su kuriomis susiduria regionas, reikia laikytis regioninio požiūrio, ES specialusis įgaliotinis Afrikos Kyšulyje dirbs aktyviai konsultuodamasis su ES specialiuoju įgaliotiniu Sudane ir Pietų Sudane, kuris ir toliau vadovaus veiklai šiose dviejose šalyse.
   2 straipsnis
   Politikos tikslai
   1.   ES specialiojo įgaliotinio įgaliojimai grindžiami Europos Sąjungos (toliau – ES arba Sąjunga) politikos tikslais, susijusiais su Afrikos Kyšuliu, kuriais siekiama aktyviai prisidėti prie veiksmų regioniniu ir tarptautiniu lygiu siekiant ilgalaikės taikos, saugumo ir vystymosi šiame regione. ES specialusis įgaliotinis taip pat siekia gerinti įvairialypio ES dalyvavimo Afrikos Kyšulyje kokybę, stiprinti jo intensyvumą ir poveikį.
   2.   Iš pradžių pirmenybė teikiama Somaliui ir konflikto regioniniam lygiui bei kovai su piratavimu, kurio pagrindinė priežastis yra Somalio nestabilumas.
   3.   Kalbant apie Somalį, ES politikos tikslais, imantis visų koordinuotų ir efektyvių priemonių, siekiama skatinti, kad Somalis ir jo gyventojai grįžtų į taikos ir gerovės kelią. Tuo tikslu ES remia Jungtinių Tautų (JT) vaidmenį sudarant palankesnes sąlygas patikimam ir visa apimančiam politiniam procesui, vadovaujamam Somalio, ir kartu su regioniniais bei tarptautiniais partneriais toliau aktyviai prisidės prie Džibučio taikos susitarimo ir tvarkos po pereinamojo laikotarpio įgyvendinimo.
   4.   ES specialiojo įgaliotinio vaidmuo iš Somalio kylančio piratavimo klausimu yra padėti parengti ir įgyvendinti darnų, veiksmingą ir subalansuotą ES požiūrį į piratavimą, apimantį visus ES veiksmų aspektus, įskaitant politinius, saugumo ir vystymosi sritis, ir tarptautinėje bendruomenėje, įskaitant Rytų ir Pietų Afrikos bei Indijos vandenyno regioną (RPR/IV), būti svarbiausiu ES atstovaujančiu partneriu.
   3 straipsnis
   Įgaliojimai
   1.   Kad būtų pasiekti su Afrikos Kyšuliu susiję ES politikos tikslai, ES specialiajam įgaliotiniui suteikiami šie įgaliojimai:

               a)

               siekiant įgyvendinti ES tikslus ir prisidėti prie to, kad būtų geriau suvokiamas ES vaidmuo regione, bendradarbiauti su visais suinteresuotaisiais regiono subjektais, Vyriausybėmis, veikiančiomis regioninės valdžios institucijomis, tarptautinėmis ir regioninėmis organizacijomis, pilietine visuomene ir diasporomis;

               b)

               atstovauti Sąjungai atitinkamuose tarptautiniuose forumuose ir užtikrinti ES paramos krizių valdymui ir prevencijai matomumą;

               c)

               skatinti ir remti veiksmingą politinį bendradarbiavimą ir ekonominę integraciją regione, ES palaikant partnerystę su Afrikos Sąjungos (AS) ir subregioninėmis organizacijomis;

               d)

               glaudžiai bendradarbiaujant su Europos išorės veiksmų tarnyba (EIVT), Sąjungos delegacijomis regione ir Komisija, prisidėti prie ES politikos Afrikos Kyšulyje įgyvendinimo;

               e)

               Somalio klausimu, glaudžiai bendradarbiaujant su atitinkamais regioniniais ir tarptautiniais partneriais, aktyviai prisidėti prie veiksmų ir iniciatyvų, kuriais įgyvendinamas Džibučio taikos susitarimas ir tvarka po pereinamojo laikotarpio, remiamas institucijų stiprinimas, teisinės valstybės ir veiksmingų visų lygių valdysenos struktūrų kūrimas; didinamas saugumas; skatinamas teisingumas, nacionalinis susitaikymas ir pagarba žmogaus teisėms; sudaromos sąlygos patekti į vietovę humanitarinę pagalbą teikiantiems darbuotojams, ypač Somalio pietų ir centriniame regione, vykdant atitinkamą veiklą, kuria propaguojama pagarba tarptautinei humanitarinei teisei; ir užtikrinant, kad būtų laikomasi humanitarinių žmoniškumo, neutralumo, nešališkumo ir nepriklausomumo principų;

               f)

               glaudžiai ir aktyviai bendradarbiauti su Jungtinių Tautų Generalinio Sekretoriaus (JTGS) specialiuoju įgaliotiniu Somalyje, dalyvauti Tarptautinės kontaktinės grupės Somalio klausimu veikloje bei kituose svarbiuose forumuose ir, be kita ko, pasitelkiant Europos Sąjungos karinę misiją siekiant prisidėti prie Somalio saugumo pajėgų mokymo (EUTM Somalia), operaciją „EUNAVFOR Atalanta“ bei ES toliau remiant Afrikos Sąjungos misiją Somalyje (AMISOM), glaudžiai bendradarbiaujant su valstybėmis narėmis, skatinti, kad būtų laikomasi suderinto ir nuoseklaus tarptautinio požiūrio Somalio klausimu;

               g)

               atidžiai stebėti Somalio krizės regioninį aspektą, įskaitant terorizmą, ginklų kontrabandą, pabėgėlių ir migracijos srautus, taip pat jūrų saugumą, piratavimą ir susijusius finansinius srautus;

               h)

               kalbant apie piratavimą, siekiant užtikrinti, kad būtų laikomasi nuoseklaus bei visapusiško požiūrio į piratavimo problemą ir kad ES atliktų pagrindinį vaidmenį tarptautinėje kovoje su piratavimu, apžvelgti visus ES veiksmus, kurių imasi EIVT, Komisija ir valstybės narės, ir palaikyti nuolatinius aukšto lygio politinius ryšius su regiono šalimis, susidūrusiomis su Somalyje prasidėjusio piratavimo problema, regioninėmis organizacijomis, JT kontaktine grupe dėl piratavimo jūroje prie Somalio krantų, JT ir kitais pagrindiniais subjektais. Tai apima aktyvią ES paramą regiono jūrinių gebėjimų stiprinimui ir teisminių priemonių taikymui piratams, taip pat užtikrinimą, kad būtų imamasi deramų veiksmų dėl pagrindinių piratavimo Somalyje priežasčių. Be to, tai apima tęsiamą paramą Rytų ir Pietų Afrikos bei Indijos vandenyno regionui jam įgyvendinant kovos su piratavimu strategiją ir veiksmų planą, taip pat Džibučio elgesio kodeksą;

               i)

               stebėti politinius pokyčius regione ir prisidėti prie ES politikos regione vystymo, įskaitant, kiek tai susiję su Etiopijos ir Eritrėjos sienos problema, taip pat Alžyro susitarimo įgyvendinimu, Nilo baseino iniciatyvos vykdymo klausimu bei kitais susirūpinimą keliančiais klausimais regione, kurie daro poveikį jo saugumui, stabilumui, gerovei, be kita ko, uždavinį, kaip užtikrinti Vyriausybių atskaitingumą, arba smurto protrūkio ar politinės krizės atvejais;

               j)

               atidžiai stebėti tarpvalstybinius iššūkius, kurie turi įtakos Afrikos Kyšuliui, įskaitant humanitarinių krizių politines ir saugumo pasekmes;

               k)

               prisidėti prie ES žmogaus teisių politikos įgyvendinimo Afrikos Kyšulyje, įskaitant ES gaires dėl žmogaus teisių, visų pirma ES gaires dėl vaikų ir ginkluoto konflikto, taip pat dėl smurto prieš moteris ir mergaites ir kovos su visų formų moterų diskriminacija, ir ES politiką dėl moterų, taikos ir saugumo, be kita ko, vykdant pokyčių stebėseną ir teikiant ataskaitas apie juos bei rengiant rekomendacijas šioje srityje.

         2.   Vykdydamas savo įgaliojimus, ES specialusis įgaliotinis, inter alia:

               a)

               konsultuoja ir teikia ataskaitas ES pozicijos tarptautiniuose forumuose nustatymo klausimu, siekdamas aktyviai skatinti, kad ES būtų laikomasi visapusiško politikos požiūrio dėl Afrikos Kyšulio;

               b)

               apžvelgia visą Sąjungos veiklą ir glaudžiai bendradarbiauja su visomis atitinkamomis Sąjungos delegacijomis.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu; su Taryba ES specialusis įgaliotinis bendrauja visų pirma per šį komitetą. PSK teikia ES specialiajam įgaliotiniui strategines gaires ir politinius nurodymus pagal jo įgaliojimus, nepažeisdamas vyriausiojo įgaliotinio kompetencijos.
   3.   ES specialusis įgaliotinis savo veiklą glaudžiai koordinuoja su EIVT.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu nuo 2012 m. sausio 1 d. iki 2012 m. birželio 30 d. susijusioms išlaidoms padengti skiriama orientacinė finansavimo suma yra 670 000 EUR.
   2.   Šios išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis yra atsakingas už savo darbuotojų grupės sudarymą neviršijant savo įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos ir saugumo srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Darbuotojams, kuriuos dirbti su ES specialiuoju įgaliotiniu komandiravo valstybė narė, Sąjungos institucija arba EIVT, atlyginimą moka atitinkamai ta valstybė narė, Sąjungos institucija arba EIVT. ES specialiajam įgaliotiniui taip pat gali būti priskirti valstybių narių į Sąjungos institucijas arba EIVT komandiruoti ekspertai. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei arba Sąjungos institucijai, arba EIVT ir vykdo savo pareigas bei veikia ES specialiojo įgaliotinio įgaliojimų interesais.
   7 straipsnis
   ES specialiojo įgaliotinio privilegijos ir imunitetai ir ES specialiojo įgaliotinio personalas
   Su priimančiąja šalimi ar priimančiosiomis šalimis atitinkamai susitariama dėl ES specialiojo įgaliotinio ir ES specialiojo įgaliotinio personalo narių misijos įvykdymui ir sklandžiam darbui užtikrinti būtinų privilegijų, imunitetų ir kitų garantijų. Valstybės narės ir Komisija šiuo tikslu teikia visą reikalingą paramą.
   8 straipsnis
   ES įslaptintos informacijos saugumas
   ES specialusis įgaliotinis ir ES specialiojo įgaliotinio darbuotojų grupės nariai laikosi saugumo principų ir būtiniausių standartų, nustatytų 2011 m. kovo 31 d. Tarybos sprendimu 2011/292/ES dėl ES įslaptintos informacijos apsaugai užtikrinti skirtų saugumo taisyklių (1).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija, EIVT ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su bet kuria reikiama informacija.
   2.   Prireikus Sąjungos delegacijos ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis ES politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, neviršydamas savo įgaliojimų ir atsižvelgdamas į saugumo padėtį jo atsakomybei priskirtoje geografinėje teritorijoje, imasi visų praktiškai įgyvendinamų priemonių viso jam tiesiogiai pavaldaus personalo saugumui užtikrinti, visų pirma:

               a)

               sudarydamas misijai skirtą saugumo planą, kuriame numatomos misijai skirtos fizinės, organizacinės ir procedūrinės saugumo priemonės, reglamentuojančios saugaus personalo atvykimo į misijos teritoriją ir judėjimo toje teritorijoje valdymą, taip pat saugumo incidentų valdymą, ir kuriame numatytas misijos nenumatytų atvejų ir evakuacijos planas;

               b)

               užtikrindamas, kad visi už Sąjungos ribų dislokuoti darbuotojai būtų apdrausti didelės rizikos draudimu, būtinu dėl misijos teritorijoje esančių sąlygų;

               c)

               užtikrindamas, kad prieš atvykstant arba atvykus į misijos teritoriją būtų organizuotas visų ES specialiojo įgaliotinio grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į nustatytą rizikos lygį misijos teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui ir Komisijai būtų raštu teikiamos jų įgyvendinimo ir kitų saugumo klausimų ataskaitos, sudarančios laikotarpio vidurio ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   1.   ES specialusis įgaliotinis vyriausiajam įgaliotiniui ir PSK reguliariai teikia ataskaitas žodžiu ir raštu. ES specialusis įgaliotinis taip pat prireikus teikia ataskaitas Tarybos darbo grupėms. Reguliariai teikiamos ataskaitos raštu platinamos per COREU tinklą. Vyriausiajam įgaliotiniui ar PSK rekomendavus, ES specialusis įgaliotinis gali teikti ataskaitas Užsienio reikalų tarybai.
   2.   Derindamas su Sąjungos delegacijomis regione, ES specialusis įgaliotinis teikia ataskaitas apie geriausius Sąjungos iniciatyvų įgyvendinimo būdus, pavyzdžiui, apie Sąjungos indėlį į reformas, įskaitant atitinkamų Sąjungos vykdomų vystymo projektų politinius aspektus.
   12 straipsnis
   Koordinavimas
   1.   ES specialusis įgaliotinis skatina bendrą Sąjungos politinių veiksmų koordinavimą ir padeda Sąjungos delegacijoms užtikrinti, kad, siekiant ES politikos tikslų, visų Sąjungos priemonių vietoje būtų imamasi suderintai. ES specialiojo įgaliotinio veikla derinama su Sąjungos delegacijų ir Komisijos bei su kitų tame regione veikiančių ES specialiųjų įgaliotinių veikla, visų pirma su ES specialiojo įgaliotinio Sudane ir Pietų Sudane bei ES specialiojo įgaliotinio Afrikos Sąjungoje veikla. ES specialusis įgaliotinis reguliariai informuoja valstybių narių misijas ir Sąjungos delegacijas regione.
   2.   Vietos lygiu glaudus ryšys palaikomas su Sąjungos delegacijomis ir valstybių narių atstovybių vadovais. Jie deda visas įmanomas pastangas, kad padėtų ES specialiajam įgaliotiniui vykdyti savo įgaliojimus. ES specialusis įgaliotinis, glaudžiai derindamas veiklą su atitinkamomis Sąjungos delegacijomis, teikia vietos politines rekomendacijas operacijos „EUNAVFOR Atalanta“ pajėgų vadui ir misijos EUTM Somalia vadui. Prireikus ES specialusis įgaliotinis ir ES operacijų vadas konsultuojasi vienas su kitu.
   3.   ES specialusis įgaliotinis glaudžiai bendradarbiauja su susijusių šalių valdžios institucijomis, JT, AS, Tarpvyriausybine vystymo institucija (IGAD), kitais nacionaliniais, regioniniais ir tarptautiniais suinteresuotaisiais subjektais, taip pat su regiono pilietine visuomene.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Įgaliojimų termino pabaigoje ES specialusis įgaliotinis pateikia vyriausiajam įgaliotiniui, Tarybai ir Komisijai išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2011 m. gruodžio 8 d.

            Tarybos vardu

            Pirmininkas

         M. DOWGIELEWICZ

      (1)  OL L 141, 2011 5 27, p. 17.


title: 2007/233/EB: 2007 m. balandžio 12 d. Komisijos sprendimas dėl sandorių kainodaros ekspertų grupės narių, atstovaujančių privačiam sektoriui Jungtiniame sandorių kainodaros forume, paskyrimo

text:
17.4.2007

               LT

               Europos Sąjungos oficialusis leidinys

               L 100/25

      KOMISIJOS SPRENDIMAS

   2007 m. balandžio 12 d.
   dėl sandorių kainodaros ekspertų grupės narių, atstovaujančių privačiam sektoriui Jungtiniame sandorių kainodaros forume, paskyrimo
   (2007/233/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. gruodžio 22 d. Komisijos sprendimą 2007/75/EB, įsteigiantį sandorių kainodaros ekspertų grupę (1), skirtą konsultuoti Komisiją su sandorių kainodara susijusių mokesčių klausimais, ypač į jo 4 straipsnį,
   atsižvelgdama į 2006 m. gruodžio 22 d. Mokesčių ir muitų sąjungos generalinio direktorato tinklavietėje paskelbtą kvietimą teikti paraiškas dalyvauti Jungtinio sandorių kainodaros forumo verslo atstovų ir pirmininko atrankoje,
   kadangi:

               (1)

               Pagal Sprendimo 2007/75/EB 4 straipsnį Komisija skiria pirmininką ir ne daugiau kaip 15 privataus sektoriaus atstovų, turinčių patirties ir kompetencijos sandorių kainodaros srityje.

               (2)

               Pagal kvietimo teikti paraiškas 15 punktą, Europos Komisija, padedama ES Tarybai pirmininkaujančios valstybės narės ir Europos pramonės ir darbdavių konfederacijų sąjungos (UNICE) Fiskalinių reikalų komiteto, iš atitinkamą kvalifikaciją turinčių kandidatų, dirbančių pramonės, paslaugų, susijusiose su sandorių kainodara srityse, arba atstovaujančių verslo bendruomenei, atrenka ir skiria Jungtinio sandorių kainodaros forumo verslo atstovais sandorių kainodaros srityje pasižymėjusius asmenis.

               (3)

               Po kvietimo teikti paraiškas gauta 44 paraiškos,

         NUSPRENDĖ:
   1 straipsnis
   Komisija dvejiems metams skiria 15 atstovaujančių privačiam sektoriui narių į Jungtinio sandorių kainodaros forumo ekspertų grupę ir pirmininką, kurių vardai ir pavardės nurodyti šio sprendimo priede.
   2 straipsnis
   Šis sprendimas įsigalioja 2007 m. kovo 1 d.

      Priimta Briuselyje, 2007 m. balandžio 12 d.

            Komisijos vardu

         László KOVÁCS

            Komisijos narys

      (1)  OL L 32, 2007 2 6, p. 189.

      PRIEDAS
      Paskirtasis pirmininkas:
      Bruno GIBERT
      Atrinktųjų narių, atstovaujančių privačiam sektoriui, sąrašas:

                  Dirk VAN STAPPEN

                  Isabel VERLINDEN

                  Svetla MARINOVA

                  Werner STUFFER

                  Heinz-Klaus KROPPEN

                  Kennet PETTERSSON

                  Sabine WAHL

                  Guglielmo MAISTO

                  Guy KERSCH

                  Theo KEIJZER

                  Monique VAN HERKSEN

                  Håkan ANDREASSON

                  Eduardo GRACIA

                  Michael SUFRIN

                  Nicholas DEE


title: 2014/231/ES: 2014 m. balandžio 14 d. Tarybos sprendimas dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo su readmisija susijusiais klausimais sudarymo

text:
26.4.2014

               LT

               Europos Sąjungos oficialusis leidinys

               L 125/46

         TARYBOS SPRENDIMAS
   2014 m. balandžio 14 d.
   dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo su readmisija susijusiais klausimais sudarymo

      (2014/231/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 79 straipsnio 3 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               pagal Tarybos sprendimą 2014/229/ES (2) Europos bendrijos bei jos valstybių narių ir Indonezijos Respublikos pagrindų susitarimas dėl visapusės partnerystės ir bendradarbiavimo (toliau – Susitarimas) 2009 m. lapkričio 9 d. buvo pasirašytas su sąlyga, kad jis bus sudarytas vėliau;

               (2)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 ir 2 straipsnius šios valstybės narės nedalyvauja priimant šį sprendimą ir jis nėra joms privalomas ar taikomas;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas;

               (4)

               Susitarimo nuostatoms, išskyrus 34 straipsnio 3 dalyje išdėstytas su readmisija susijusias nuostatas, bus skirtas atskiras sprendimas (3), priimtas kartu su šiuo sprendimu;

               (5)

               Susitarimas turėtų būti patvirtintas Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Europos bendrijos bei jos valstybių narių ir Indonezijos Respublikos pagrindų susitarimas dėl visapusės partnerystės ir bendradarbiavimo (4), kiek tai susiję su jo 34 straipsnio 3 dalimi.
   2 straipsnis
   Sąjungos vyriausiasis įgaliotinis užsienio reikalams ir saugumo politikai pirmininkauja Susitarimo 41 straipsnyje nurodytam Jungtiniam komitetui. Sąjungai arba Sąjungai ir valstybėms narėms atstovaujama Jungtiniame komitete atsižvelgiant į klausimą.
   3 straipsnis
   Tarybos pirmininkas Sąjungos vardu pateikia Susitarimo 48 straipsnio 1 dalyje numatytą pranešimą.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkė

         C. ASHTON

      (1)  Pritarta 2014 m. vasario 26 d. (dar nepaskelbta Oficialiajame leidinyje).

      (2)  2009 m. spalio 27 d. Tarybos sprendimas 2014/229/ES dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo pasirašymo (žr. šio Oficialiojo leidinio p. 16).

      (3)  2014 m. balandžio 14 d. Tarybos sprendimas 2014/230/ES dėl Europos bendrijos bei jos valstybių narių ir Indonezijos Respublikos pagrindų susitarimo dėl visapusės partnerystės ir bendradarbiavimo, išskyrus su readmisija susijusius klausimus, sudarymo (žr. šio Oficialiojo leidinio p. 44).

      (4)  Susitarimo tekstas paskelbtas OL L 125, 2014 4 26, p. 17, kartu su sprendimu dėl pasirašymo.


title: 2014/705/ES: 2014 m. spalio 8 d. Tarybos sprendimas, kuriuo skiriamas Europos ekonomikos ir socialinių reikalų komiteto Jungtinei Karalystei atstovaujantis narys

text:
11.10.2014

               LT

               Europos Sąjungos oficialusis leidinys

               L 295/57

         TARYBOS SPRENDIMAS
   2014 m. spalio 8 d.
   kuriuo skiriamas Europos ekonomikos ir socialinių reikalų komiteto Jungtinei Karalystei atstovaujantis narys

      (2014/705/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Jungtinės Karalystės Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Bryan CASSIDY kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas David YEANDLE OBE.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 8 d.

            Tarybos vardu

            Pirmininkas

         M. LUPI

      (1)  OL L 251, 2010 9 25, p. 8.


title: 2008/683/EB: 2008 m. kovo 11 d. Sprendimas Nr. 208 dėl bendros pensijų prašymų nagrinėjimo duomenų surinkimo sistemos sukūrimo (Tekstas svarbus EEE)

text:
21.8.2008

               LT

               Europos Sąjungos oficialusis leidinys

               L 223/25

         EUROPOS BENDRIJŲ DARBUOTOJŲ MIGRANTŲ SOCIALINĖS APSAUGOS ADMINISTRACINĖ KOMISIJA

      SPRENDIMAS Nr. 208
   2008 m. kovo 11 d.
   dėl bendros pensijų prašymų nagrinėjimo duomenų surinkimo sistemos sukūrimo
   (Tekstas svarbus EEE)
   (2008/683/EB)
   DARBUOTOJŲ MIGRANTŲ SOCIALINĖS APSAUGOS ADMINISTRACINĖ KOMISIJA,
   atsižvelgdama į Tarybos reglamento (EEB) Nr. 1408/71 (1) 81 straipsnio d punktą, pagal kurį Administracinė komisija vysto ir plėtoja valstybių narių bendradarbiavimą modernizuojant keitimosi informacija tvarką, ypač informacijos srautą tarp įstaigų pritaikant keitimuisi telematiniu būdu, atsižvelgiant į duomenų tvarkymo plėtrą kiekvienoje valstybėje narėje. Pagrindinis tokio modernizavimo tikslas – paspartinti išmokų skyrimą,
   atsižvelgdama į Tarybos reglamento (EEB) Nr. 574/72 (2) 117 straipsnį, pagal kurį Administracinė komisija, remdamasi įgyvendinimo reglamento 117c straipsnyje nurodytais Techninės komisijos tyrimais ir pasiūlymais, duomenų apdorojimui pritaiko dokumentų formas ir operacijas su jomis, taip pat duomenų perdavimo metodus, būtinus reglamentui ir įgyvendinimo reglamentui taikyti,
   kadangi:

               (1)

               Siekiant padėti Administracinei komisijai įvertinti, kokiu mastu Techninės komisijos darbas prisideda prie išmokų skyrimo paspartinimo, tikslinga pateikti tiek kiekybinės, tiek kokybinės svarbios informacijos.

               (2)

               Turimą informaciją sunku palyginti dėl jos skirtumų įvairiose valstybėse narėse, o statistinių duomenų surinkimas neturėtų būti sunki ir nereikalinga našta valstybėms narėms.

               (3)

               Todėl ketinama rinkti svarbiausius duomenis apie tai, kaip nagrinėjami ir tvarkomi senatvės pensijos prašymai, kad būtų patobulintos žinios apie padėtį kiekvienoje valstybėje narėje, ypač tose srityse, kurios kiekvienos valstybės narės sistemoje ir procedūrose yra silpniausios; dalintis informacija apie gerąją patirtį ir ieškoti idėjų, kaip būtų galima sutrumpinti tvarkymo laiką, bei nustatyti aiškius atskaitos taškus, kuriais remdamasi kiekviena valstybė narė galės nustatyti savo veiklos gaires.

               (4)

               Todėl tikslinga sukurti plačią bendrą pensijų prašymų nagrinėjimo duomenų surinkimo sistemą ir tikslias jos naudojimo gaires, kurias kompetentingos institucijos pateiktų nacionalinėms įstaigoms.

               (5)

               Kompetentingos įstaigos atsižvelgia į elektroninių socialinės apsaugos informacijos mainų (EESSI) plėtrą ir artėjančią jų naudojimo pradžią projektuodamos ir įgyvendindamos vidaus nacionalines sistemas, kurios leis užfiksuoti ir surinkti pensijų prašymų nagrinėjimo ir tvarkymo duomenis.

               (6)

               Sprendimas Nr. 182, kuriuo buvo numatytas tokios bendros sistemos sukūrimas, nustojo galioti 2006 m. sausio 1 d.,

         NUSPRENDĖ:
   1.   Valstybių narių kompetentingos įstaigos (arba paskirtos kompetentingos įstaigos, kai valstybėje narėje jų yra kelios) turėtų imtis priemonių, reikalingų užtikrinti, kad 5 punkte nurodyti duomenys galėtų būti surinkti ir pateikti.
   2.   Praėjusių metų duomenys turėtų būti pateikti Techninei komisijai kiekvienų kitų metų sausio mėn., kaip nurodyta Reglamento (EEB) Nr. 574/72 117c straipsnyje.
   3.   Techninės komisijos sekretoriatas įpareigojamas koordinuoti duomenų surinkimą ir, pritarus Techninei komisijai, parengti metinę santrauką Administracinei komisijai.
   4.   Surinkti duomenys turėtų būti susiję tik su senatvės pensijomis, kurių prašytojai gyvena kitoje valstybėje narėje, ir juose turėtų būti nurodyta:

               a)

               gyvenamosios vietos valstybės narės nagrinėjančiosios įstaigos reagavimo laikotarpis (tai yra laikotarpis, per kurį nagrinėjančioji įstaiga informavo kompetentingą įstaigą, kad pensijos prašymas buvo pateiktas pastarajai įstaigai). Šiame sprendime „nagrinėjančioji įstaiga“ yra pareiškėjo gyvenamosios vietos valstybėje narėje esanti organizacija, atsakinga už E 202 formos užpildymą, o „kompetentinga įstaiga“ yra toje valstybėje narėje esanti organizacija, kuri gauna užpildytą E 202 formą ir atitinkamai atsako už prašymo nagrinėjimą;

               b)

               laikotarpis, per kurį kompetentinga įstaiga išnagrinėjo prašymą (tai yra laikotarpis, per kurį kompetentinga įstaiga priėmė galutinį sprendimą);

               c)

               visas laikotarpis, per kurį dvi susijusios valstybės narės išnagrinėjo prašymą (tai yra laikotarpis, kurį pareiškėjas turėjo laukti, kol bus priimtas galutinis sprendimas, skaičiuojamas nuo pirmojo prašymo pateikimo nagrinėjančiajai įstaigai dienos).

      Pastaba. Nuoroda į E 202 formą taikoma mutatis mutandis atitinkamam struktūrizuotam elektroniniam dokumentui (SED), kai prasidės elektroniniai mainai pagal EESSI projektą.
   5.   Faktinius duomenis turėtų sudaryti:

               a)

               vidutinis, trumpiausias ir ilgiausias laikotarpis, per kurį nagrinėjančioji įstaiga išsiuntė senatvės pensijos prašymus kompetentingai įstaigai, per praėjusius dvylika mėnesių;

               b)

               vidutinis, trumpiausias ir ilgiausias laikotarpis, per kurį kompetentinga įstaiga priėmė galutinį sprendimą dėl senatvės pensijos skyrimo pareiškėjui, gyvenančiam kitoje valstybėje narėje, per praėjusius dvylika mėnesių;

               c)

               trumpas kompetentingos įstaigos komentaras, nusakantis duomenų tvarkymo aplinkybes ir paaiškinantis veiksnius, dėl kurių pareiškimai buvo nagrinėjami trumpiausią ir ilgiausią laikotarpį;

               d)

               trumpas kompetentingos įstaigos komentaras, kuriame nurodoma, kokia metodika buvo naudota, ar buvo vykdoma atranka ar ne, kokia atrankos apimtis, nagrinėtas laikotarpis, visų peržiūrėtų bylų skaičius ir t. t.

         6.   Jeigu įmanoma, duomenų rinkimas pradedamas 2008 m. sausio mėn., kad pirmieji duomenys Techninei komisijai būtų pateikti 2009 m. sausio mėn.
   7.   Kiekviena valstybė narė pateiks savo duomenis Techninei komisijai, kad būtų skatinama keistis patirtimi ir skleisti gerąją patirtį.
   8.   Duomenų surinkimo ir naudojimo sistema būtų peržiūrima kiekvienų metų pabaigoje ir prireikus būtų pateikiamos sistemos tobulinimo rekomendacijos.
   9.   Sprendimas skelbiamas Europos Sąjungos oficialiajame leidinyje.
   Jis taikomas nuo 2008 m. sausio 1 d.

            Administracinės komisijos pirmininkė

         Jana LOVŠIN

      (1)  OL L 149, 1971 7 5, p. 2. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1992/2006 (OL L 392, 2006 12 30, p. 1).

      (2)  OL L 74, 1972 3 27, p. 1. Reglamentas su paskutiniais pakeitimais, padarytais Komisijos reglamentu (EB) Nr. 101/2008 (OL L 31, 2008 2 5, p. 15).


title: 1999 m. liepos 14 d. Komisijos sprendimas, atnaujinantis Žuvininkystės ir akvakultūros patariamąjį komitetą (pranešta dokumentu Nr. C(1999) 2042)

text:
Svarbus teisinis pranešimas

|

31999D0478

Oficialusis leidinys L 187 , 20/07/1999 p. 0070 - 0073

		Komisijos sprendimas1999 m. liepos 14 d.atnaujinantis Žuvininkystės ir akvakultūros patariamąjį komitetą(pranešta dokumentu Nr. C(1999) 2042)(1999/478/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,(1) kadangi Komisijai svarbu sužinoti susijusių interesų grupių reakciją į klausimus, kilusius dėl bendrosios žuvininkystės politikos sukūrimo;(2) kadangi žuvininkystės sektoriuje patariamasis komitetas buvo įsteigtas Komisijos sprendimu 71/128/EEB [1], kurio tekstas paskutinį kartą buvo pakeistas Sprendimu 89/4/EEB [2] su pakeitimais, padarytais Sprendimu 97/246/EB [3];(3) kadangi atrodo palanku žuvininkystės patariamojo komiteto kontekste plėsti dialogą tarp visų suinteresuotų šalių apie bendrosios žuvininkystės politikos kūrimą ir vykdymą, ypač akvakultūros sektoriuje ir tarp neprofesionalių organizacijų; kadangi tuo tikslu būtina pakartotinai peržiūrėti Komiteto struktūrą;(4) kadangi siekiant paskatinti bendrosios žuvininkystės politikos tyrimų ir jungtinių pozicijų rengimą, naudinga paraginti žuvininkystės sektoriaus patariamojo komiteto narius pirmiausia išspręsti jiems rūpimus klausimus;(5) kadangi siekiant veiksmingumo būtina apriboti Komiteto narių skaičių;(6) kadangi naudinga stiprinti dialogą užtikrinant tvirtesnius ryšius tarp plenarinio komiteto, įgalioto kontroliuoti Komiteto darbą bei pareikšti nuomones, ir darbo grupių, įpareigotų parengti šias nuomones;(7) kadangi Komiteto narių įgaliojimai baigiasi 1999 m. liepos 31 d., pasibaigus pereinamajam laikotarpiui, skirtam pirmiau minėto Komiteto reformai, ir dėl to yra tikslinga iš dalies pakeisti sprendimo tekstą kaip nurodyta aukščiau;(8) kadangi siekiant didesnio aiškumo Sprendimo 71/128/EEB tekstas turėtų būti pakeistas,NUSPRENDĖ:1 straipsnis1. Komisijoje įsteigiamas Žuvininkystės ir akvakultūros patariamasis komitetas, susidedantis iš vieno plenarinio komiteto (toliau – Komitetas) ir 7 straipsnyje nurodytų keturių darbo grupių.2. Komitetą sudaro šių interesų grupių atstovai: gamintojų kompanijoms, perdirbamajai pramonei bei žuvies ir akvakultūros produktų prekiautojams atstovaujančios profesinės organizacijos, ir vartotojų interesams, aplinkos ir plėtros sričiai atstovaujančios neprofesinės organizacijos.3. Žuvininkystės sektoriaus ekspertai, atstovaujantys mokslinėms ir (ar) ekonominėms institucijoms, bankams ir pirminiams pardavimo punktams, atstovaujami 7 straipsnyje nurodytose grupėse.2 straipsnisSu Komitetu, jo pirmininko iniciatyva arba vieno ar daugiau narių prašymu, Komisija gali konsultuotis dėl klausimų, susijusių su bendros žuvininkystės politikos taisyklėmis, ir pirmiausia priemonių, kurių Komisija gali imtis vadovaudamasi tokiomis taisyklėmis, taip pat ir dėl ekonominių bei socialinių žuvininkystės sektoriaus klausimų, išskyrus tuos, kurie siejasi su socialiniais partneriais, darbdaviais ir darbuotojais.3 straipsnisKomitetą sudaro 20 narių (toliau – nariai).1. Po vieną vietą yra skirta kiekvienai iš šių 11 interesų grupių, sunumeruotų nuo 1 iki 11. Kiekviena iš šių 11 vietų skiriama tikrajam nariui ir nario pavaduotojui:Profesinės organizacijos:Žuvininkystės kompanijos: | 1) privatūs laivų savininkai |2)laivų savininkų kooperatyvai |3) gamintojų organizacijos |Akvakultūros kompanijos: | 4)moliuskų ir kiaukutinių gyvūnų augintojai |5) žuvų augintojai |Tiekimo kompanijos: | 6) perdirbėjai |7)prekiautojai (importuotojai/eksportuotojai ir didmenininkai) |Profesinės sąjungos: | 8)žvejai ir samdomi šių kompanijų darbuotojai |Su bendra žuvininkystės politika susijusios neprofesinės organizacijos:| 9) vartotojų || 10) aplinkos || 11) plėtros organizacijos |2. Vieta Komitete taip pat skiriama Žuvininkystės sektoriaus dialogo komiteto [4] pirmininkui ir pirmininko pavaduotojui, 7 straipsnyje nurodytų 1, 3 ir 4 darbo grupių pirmininkui ir pirmininko pavaduotojui bei 7 straipsnyje nurodytos 2 darbo grupės pirmininkui.4 straipsnis1. Komiteto narius skiria Komisija pasiūlius Bendrijos lygiu įkurtoms organizacijoms, kurios geriausia atstovauja 3 straipsnio 1 dalyje nurodytoms interesų grupėms. Vartotojų atstovą siūlo vartotojų komitetas [5].Į kiekvieną vietą, išskyrus žuvininkystės sektoriaus dialogo komitetui skirtas vietas, organizacijos siūlo du skirtingos pilietybės kandidatus. Siūlant kandidatus į vietas, skirtas 3 straipsnio 1 dalyje nurodytoms interesų grupėms, nurodomas tikrojo nario ir jo pavaduotojo vardas ir pavardė.Komiteto nario kadencija yra trys metai. Ji gali būti pratęsiama. Už vykdomas funkcijas atlyginimas nemokamas.Pasibaigus trejų metų laikotarpiui, Komiteto nariai toliau eina savo pareigas, kol jie pakeičiami arba pratęsiamas jų mandatas.Nariui atsistatydinus ar mirus jo mandatas nustoja galioti prieš pasibaigiant trejų metų laikotarpiui.Jis taip pat gali nustoti galioti, jei nario kandidatūrą pasiūliusi institucija reikalauja jį ar ją pakeisti.Laikantis šioje dalyje nustatytos tvarkos skiriamas asmuo pakeičia narį likusiam jo/(jos) kadencijos laikui.2. Komiteto narių sąrašą susipažinti Komisija skelbia Europos Bendrijų oficialiajame leidinyje.5 straipsnisTrejų metų laikotarpiui Komitetas renka vieną pirmininką ir du pirmininko pavaduotojus. Jie renkami dalyvaujančių narių dviejų trečdalių balsų dauguma.3 straipsnio 2 dalyje nurodyti Komiteto nariai, išskyrus sektoriaus dialogo komiteto laivų savininkų atstovą, sudaro Komiteto valdybą.Valdyba išsirenka savo pirmininką ir rengia bei organizuoja 7 straipsnyje nurodytų darbo grupių veiklą.6 straipsnisVienos iš 4 straipsnio 1 dalyje nurodytos organizacijos prašymu pirmininkas gali pakviesti šios organizacijos delegatą dalyvauti Komiteto posėdžiuose. Jis (ji) tokia pat tvarka gali pakviesti bet kokį asmenį, turintį išskirtinę kompetenciją darbotvarkės klausimais, dalyvauti Komiteto darbe eksperto statusu. Narių pavaduotojai gali dalyvauti posėdžiuose stebėtojų statusu ir savo sąskaita.7 straipsnisKomitetas sudaro keturias darbo grupes rengti nuomones.Šių grupių pavadinimai, jų sudėtis ir joms pirmininkaujančių asmenų pavardės pateikiami šio sprendimo priede.Suderinusios su Komisija pagal kiekvieno posėdžio darbotvarkę darbo grupių dalyvius parenka geriausiai atstovaujančios organizacijos, įkurtos Bendrijos lygiu. Biologijos ar ekonomikos srities atstovus parenka STECF [6]. Atsižvelgdama į darbotvarkę Komisija gali paskirti papildomus ekspertus.8 straipsnis1. Komitetas susirenka pranešus Komisijai kaip numatyta kasmetinėje darbų programoje, patvirtintoje suderinus su Komisija. Valdyba renkasi pranešus jos pirmininkui ir suderinus su Komisija.2. Komisijos tarnybų atstovai dalyvauja Komiteto, valdybos ir darbo grupių posėdžiuose.3. Komisijos tarnybos Komitetui, valdybai ir darbo grupėms teikia sekretoriato paslaugas.4. Suderinęs su Komisija Komitetas parengia darbų programos įgyvendinimo, posėdžių rengimo, posėdžių vietos nustatymo, ataskaitų, pozicijų ar išvadų rengimo bei nuomonių ir rekomendacijų formulavimo taisykles.9 straipsnisKomitetas turi pateikti nuomonę apie Komisijos suformuluotus pasiūlymus ir apie jo darbų programoje numatytus klausimus.Prašydama, kad Komitetas pareikštų savo nuomonę, Komisija gali nustatyti laikotarpį, per kurį nuomonė turi būti pareikšta.Atitinkamų interesų grupių pozicijos pateikiamos Komisijai persiunčiamoje ataskaitoje.Jei dėl prašomos nuomonės Komitetas sutaria vieningai, jis parengia bendras išvadas, kurios pridedamos prie ataskaitos.10 straipsnisNepažeidžiant Sutarties 287 straipsnio nuostatų, reikalaujama, kad Komiteto ir darbo grupių nariai neatskleistų informacijos, kurią jie sužinojo dirbdami Komitete ar darbo grupėse, kai Komisija praneša jiems, kad prašoma nuomonė ar iškeltas klausimas yra konfidencialaus pobūdžio.Tokiu atveju posėdžiuose gali dalyvauti tik Komiteto nariai ir Komisijos tarnybų atstovai.11 straipsnisSprendimai 71/128/EEB ir 97/247/EB [7] panaikinami.12 straipsnisŠis sprendimas įsigalioja 1999 m. rugpjūčio 1 d.Priimta Briuselyje, 1999 m. liepos 14 d.Komisijos varduEmma BoninoKomisijos narė[1] OL L 68, 1971 3 22, p. 18.[2] OL L 5, 1989 1 7, p. 33.[3] OL L 97, 1997 4 12, p. 27.[4] OL L 225, 1998 8 12, p. 27 (98/500/EB).[5] OL L 162, 1995 7 13, p. 37.[6] OL L 297, 1993 12 2, p. 25.[7] OL L 97, 1997 4 12, p. 28.--------------------------------------------------PRIEDAS7 straipsnyje minėtos darbo grupės1. Darbo grupių pavadinimai1 grupė : priėjimas prie žuvininkystės resursų ir žvejybinės veiklos vadyba.2 grupė : akvakultūra: žuvis, kiaukutiniai ir moliuskai.3 grupė : rinkos ir prekybos politika.4 grupė : bendro pobūdžio klausimai: ekonomika ir sektoriaus analizė.2. Pirmininkai ir pirmininko pavaduotojaiPrivačių laivų savininkų atstovas pirmininkauja 1 ir 4 darbo grupėms.Laivų savininkų kooperatyvų atstovas yra 1 darbo grupės pirmininko pavaduotojas.Žuvies augintojų atstovas ir moliuskų/kiaukutinių gyvūnų augintojų atstovas pasikeisdami užima pirmininko ir pirmininko pavaduotojo postą 2 darbo grupėje.Perdirbėjų atstovas pirmininkauja 3 darbo grupei.Prekybininkų atstovas pirmininkauja 4 darbo grupei.Gamintojų organizacijų atstovas yra 3 darbo grupės pirmininko pavaduotojas.3. Dalyvaujančių interesų grupių vietų skaičius:| 1 grupė | 2 grupė | 3 grupė | 4 grupė |Privatūs laivų savininkai | 5 | — | 1 | 3 |Laivų savininkų kooperatyvai | 3 | — | 1 | 2 |Įdarbinti žvejai | 2 | 1 | 1 | 2 |Gamintojų organizacijos | 1 | — | 3 | 1 |Žuvies augintojai | — | 6 | 1 | 1 |Moliuskų/kiaukutinių gyvūnų augintojai | — | 4 | 1 | 1 |Perdirbėjai | — | — | 3 | 2 |Prekybininkai | — | — | 2 | 1 |Vartotojai | — | 1 | 1 | 1 |Aplinka | 1 | 1 | 1 | 1 |Plėtra | 1 | — | 1 | 1 |Biologija | 1 | 1 | — | — |Ekonomika | 1 | 1 | 1 | 1 |Bankai | — | — | 1 | 1 |Aukcionai ir uostai | — | — | 1 | — || 15 | 15 | 19 | 18 |Pagal darbotvarkę Komisija gali paskirti papildomus ekspertus.--------------------------------------------------


title: 2009/857/EB: 2007 m. gruodžio 13 d. Tarybos sprendimas dėl Europos Sąjungos sutarties 9C straipsnio 4 dalies ir Sutarties dėl Europos Sąjungos veikimo 205 straipsnio 2 dalies įgyvendinimo 2014 m. lapkričio 1 d. – 2017 m. kovo 31 d. laikotarpiu ir nuo 2017 m. balandžio 1 d.

text:
1.12.2009

               LT

               Europos Sąjungos oficialusis leidinys

               L 314/73

      TARYBOS SPRENDIMAS

   2007 m. gruodžio 13 d.
   dėl Europos Sąjungos sutarties 9C straipsnio 4 dalies ir Sutarties dėl Europos Sąjungos veikimo 205 straipsnio 2 dalies įgyvendinimo 2014 m. lapkričio 1 d.–2017 m. kovo 31 d. laikotarpiu ir nuo 2017 m. balandžio 1 d.
   (2009/857/EB)
   EUROPOS SĄJUNGOS TARYBA,
   kadangi:

               (1)

               Reikėtų priimti nuostatas, leidžiančias sklandžiai pereiti nuo sprendimų priėmimo Taryboje kvalifikuota balsų dauguma sistemos, kaip apibrėžta Protokolo dėl pereinamojo laikotarpio nuostatų 3 straipsnio 3 dalyje, kuri bus toliau taikoma iki 2014 m. spalio 31 d., prie balsavimo sistemos, numatytos Europos Sąjungos sutarties 9C straipsnio 4 dalyje ir Sutarties dėl Europos Sąjungos veikimo 205 straipsnio 2 dalyje, kuri bus taikoma nuo 2014 m. lapkričio 1 d., įskaitant, pereinamuoju laikotarpiu iki 2017 m. kovo 31 d., konkrečias nuostatas, numatytas minėto protokolo 3 straipsnio 2 dalyje.

               (2)

               Primenama, kad Taryba nuolat deda visas pastangas stiprindama kvalifikuota balsų dauguma priimamų sprendimų demokratinį teisėtumą,

         NUSPRENDĖ:
   1   SKIRSNIS

      NUOSTATOS, TAIKOMOS NUO 2014 M. LAPKRIČIO 1 D. IKI 2017 M. KOVO 31 D.

   1 straipsnis
   Nuo 2014 m. lapkričio 1 d. iki 2017 m. kovo 31 d., jei Tarybos nariai, atstovaujantys:

               a)

               ne mažiau kaip trims ketvirtadaliams gyventojų arba

               b)

               ne mažiau kaip trims ketvirtadaliams valstybių narių skaičiaus,

         reikalingo sudaryti sprendimą blokuojančią mažumą, taikant Europos Sąjungos sutarties 9C straipsnio 4 dalies pirmąją pastraipą arba Sutarties dėl Europos Sąjungos veikimo 205 straipsnio 2 dalį, prieštarauja akto priėmimui Taryboje kvalifikuota balsų dauguma, Taryba svarsto šį klausimą.
   2 straipsnis
   Vykstant šiems svarstymams Taryba daro viską, kas yra jos galioje, kad per tinkamą laikotarpį ir nepažeisdama Sąjungos teisės nustatytų privalomų terminų, priimtų tinkamą sprendimą 1 straipsnyje nurodytų Tarybos narių iškeltais klausimais.
   3 straipsnis
   Šiuo tikslu Tarybos pirmininkas, padedamas Komisijos ir laikydamasis Tarybos darbo tvarkos taisyklių, imasi bet kokios iniciatyvos, reikalingos siekiant palengvinti susitarimo didesne balsų dauguma priėmimą Taryboje. Tarybos nariai jam padeda.
   2   SKIRSNIS

      NUOSTATOS, TAIKOMOS NUO 2017 M. BALANDŽIO 1 D.

   4 straipsnis
   Nuo 2017 m. balandžio 1 d., jei Tarybos nariai, atstovaujantys:

               a)

               ne mažiau kaip 55 % gyventojų arba

               b)

               ne mažiau kaip 55 % valstybių narių skaičiaus,

         reikalingo sudaryti sprendimą blokuojančią mažumą, taikant Europos Sąjungos sutarties 9C straipsnio 4 dalies pirmąją pastraipą arba Sutarties dėl Europos Sąjungos veikimo 205 straipsnio 2 dalį, prieštarauja akto priėmimui Taryboje kvalifikuota balsų dauguma, Taryba svarsto šį klausimą.
   5 straipsnis
   Vykstant šiems svarstymams Taryba daro viską, kas yra jos galioje, kad per tinkamą laikotarpį ir nepažeisdama Sąjungos teisės nustatytų privalomų terminų, priimtų tinkamą sprendimą 4 straipsnyje nurodytų Tarybos narių iškeltais klausimais.
   6 straipsnis
   Šiuo tikslu Tarybos pirmininkas, padedamas Komisijos ir laikydamasis Tarybos darbo tvarkos taisyklių, imasi bet kokios iniciatyvos, reikalingos siekiant palengvinti susitarimo didesne balsų dauguma priėmimą Taryboje. Tarybos nariai jam padeda.
   3   SKIRSNIS

      ĮSIGALIOJIMAS

   7 straipsnis
   Šis sprendimas įsigalioja Lisabonos sutarties įsigaliojimo dieną.

      Priimta Briuselyje 2007 m. gruodžio 13 d.

            Tarybos vardu

            Pirmininkas

         L. AMADO


title: 2016 m. balandžio 28 d. Europos Parlamento sprendimas (ES) 2016/1488 dėl Energetikos reguliavimo institucijų bendradarbiavimo agentūros 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/171

         EUROPOS PARLAMENTO SPRENDIMAS (ES) 2016/1488
   2016 m. balandžio 28 d.
   dėl Energetikos reguliavimo institucijų bendradarbiavimo agentūros 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Energetikos reguliavimo institucijų bendradarbiavimo agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Energetikos reguliavimo institucijų bendradarbiavimo agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0089/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 713/2009, įsteigiantį Energetikos reguliavimo institucijų bendradarbiavimo agentūrą (4), ypač į jo 24 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 (6) 208 straipsnyje, ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A8–0087/2016),

               1.

               pažymi, kad Energetikos reguliavimo institucijų bendradarbiavimo agentūros galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Energetikos reguliavimo institucijų bendradarbiavimo agentūros 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Energetikos reguliavimo institucijų bendradarbiavimo agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 18.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 211, 2009 8 14, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.